Diari Oficial de la Generalitat Valenciana


Sumari del DOGV 11, del 31-10-1979 (1979/801278)

DECRET pel qual es constitueix el Servei de Defensa i Desenvolupament del Poble Gitano.
---------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/02/20/(1)/dof/vci/html**

### Dades del document

Número de DOGV
:   11

Data del DOGV
:   31-10-1979

Secció del DOGV
:   DISPOSICIONS GENERALS

Número del document
:   1979/801278


Data del document
:   20-02-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual es constitueix el Servei de Defensa i Desenvolupament del Poble Gitano.  
A proposta del Conseller de Transports i Benestar Social, el Consell del País Valencià en sessió de 20 de febrer de 1979 va acordar la creació del Servei de Defensa i Desenvolupament del Poble Gitano. En el seu acompliment i desenrotllament.  
DISPOSE:  
Article primer.- Es crea, dintre l'àmbit de la Conselleria de Transports i Benestar Social i sota la immediata dependència de la Direcció General de Benestar Social, el Servei de Defensa i Desenvolupament del Poble Gitano.  
Article segon.- Aquest Servei assumeix, en relació amb el poble gitano i dintre l'àmbit del País Valencià, les competències següents:  
A) Tutela i garantia de la més absoluta equiparació jurídica dels gitanos amb la resta dels subjectes de l'ordenament jurídic, tot instant l'oportuna modificació de quantes normes í usos socials es consideren atemptatoris a la dignitat del poble gitano i produesquen injustificades discriminacions de tracte jurídic i consideració social.  
B) Defensa dels interessos laborals del poble gitano i promoció duna normativa que, tot respectant les peculiaritats de l'exercici d'activitats econòmiques d'aquest, els otorgue un tractament semblant al que gaudeix la resta de la població activa i treballadora a l'Estat espanyol, i elimine quantes traves d'ordre administratiu s'oposen a aquesta equiparació. Així mateix, serà competència d'aquest Servei l'elaboració i proposta d'un pla especial de formació professional que, atenent les seues específiques condicions culturals i socials, permeta una equiparació laboral dels treballadors gitanos amb la resta de treballadors de l'Estat espanyol.  
C) Foment de quantes activitats vagen encaminades a la conservació i desenvolupament del patrimoni cultural del poble gitano impulsant, així mateix, les activitats dirigides a l'eradicació de l'analfabetisme i subdesenvolupament cultural en que es troben actualment àmplies capes de la població gitana.  
Al mateix temps hom impulsarà una labor d'assistència en tots els nivells de l'ensenyament a l'objecte que la població gitana assolesca un adequat coneixement de les altres cultures vigents dintre l'àmbit del País Valencià.  
D) Estudi de les condicions d'habitabilitat i estatge adequats a la problemàtica actual de la població gitana i promoció d'una política urbanística que contemple aquests trets específics i permeta, al menteix temps, als gitanos accedir a les cotes de benestar i confort considerades com a irrenunciables per la resta de la població espanyola.  
E) Promoció duna política sanitària i d'higiene que permeta l'eliminació dels focus d'infeccions que caracteritzen el medi ambient en què es desenvolupa la vida de la població gitana. Igualment serà competència del Servei de Defensa i Desenvolupament del Poble Gitano, en col·laboració amb la Conselleria de Sanitat, l'elaboració i control d'una política de medicina preventiva dirigida a l'erradicació de les malalties víriques, infecto- contagioses i hereditàries que assoten amb especial i intensitat la població gitana.  
Serà objecte d'una atenció especial la cura de la infància, tot promovent la construcció de guarderies infantils i l'elaboració d'un pla especial d'higiene per tal de combatre l'elevat índex de mortaldat infantil i equipara aquest sector de la població gitana amb la resta de la població infantil de l'Estat espanyol.  
F) Promoció d'institucions pròpies que convertesca la població gitana en protagonista dels seus propis destins.  
Article tercer.- 1. Són òrgans del Servei de Defensa i Desenvolupament del Poble Gitano, la Gerència, la Comissió Mixta i el Consell Gitano.  
2. La Gerència dirigeix i assegura la gestió del Servei, tot assumint l'execució dels acords adoptats pels altres òrgans del Servei i Coordinació de Transports i Benestar Social.  
3. La Comissió Mixta serà presidida pel Director General de Benestar Social i estarà integrada per un representant de cadascuna de les Conselleries, d'Economia i Hisenda, Interior, Educació, Obres Publiques i Urbanisme, Treball, Sanitat i Seguretat Social i Cultura, així com el Vice- President del Consell Gitano, el qual actuarà com a Secretari de la Comissió. Aquesta Comissió podrà relacionar-se directament amb el President del Consell.  
4. El Consell Gitano serà presidit pel Director General de Benestar Social i estarà compost per quinze membres que representen les diferents associacions gitanes, tot guardant la deguda proporció entre els territoris que integren el País Valencià i el nombre d'associats.  
Totes les actuacions d'aquest Servei es realitzaran dins del mare de la política del Consell del País Valencià.  
Palau de la Generalitat, a 20 de febrer de 1979.  
El Conseller de Transports i Benestar Social  
El President del Consell   
JOSEP LLUIS ALBIÑANA OLMOS


Còpia Permalink ELI